# 8 d'Andròmeda

8 d'Andròmeda (8 Andromedae) és una gegant vermella de la constel·lació d'Andròmeda. És de magnitud aparent 4,85 i es troba a 655 anys llum del sistema solar.
8 d'Andròmeda és una geganta vermella de tipus espectral M2III amb una temperatura efectiva de 3.730 K. Semblant a Mirach (β Andromedae) –en aquesta mateixa constel·lació–, Menkar (α Ceti) o γ Hydri, és una de les poques gegantes vermelles que poden ser observades a simple vista. El seu radi és 30 vegades més gran que el radi solar i gira sobre si mateixa amb una velocitat de rotació projectada de 5 km/s. El contingut metàl·lic de 8 Andromedae és superior al solar ([Fe/H] = +0,27), sent la seva abundància relativa de ferro un 86% major que l'existent en el Sol. És possible que sigui una estrella variable –la seva variabilitat no ha estat confirmada–, rebent la denominació de variable provisional ZI 2130.
8 d'Andròmeda té diverses companyes visuals que poden estar físicament relacionades amb ella. Les dues més properes són 8 d'Andròmeda B, estrella de magnitud 13 situada a 8 segons d'arc, i 8 d'Andròmeda P, una companya més tènue de magnitud 16, a 15 segons d'arc. A una mica menys d'un minut d'arc es troba 8 d'Andròmeda D (magnitud 11,6), mentre que 8 d'Andròmeda C (magnitud 10,7) es troba a més de 3 minuts d'arc.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ Dimitri Pourbaix «Spectroscopic binaries among Hipparcos M giants'. I. Data, orbits, and intrinsic variations» (en anglès). Astronomy and Astrophysics, 2, 18-02-2009, pàg. 627–640. DOI: 10.1051/0004-6361/200810698.
* 1 2 8 Andromedae (SIMBAD)
* 1 2 Cenarro, A. J.; Peletier, R. F.; Sánchez-Blázquez, P.; Selam, S. O.; Toloba, E.; Cardiel, N.; Falcón-Barroso, J.; Gorgas, J.; Jiménez-Vicente, J.; Vazdekis, A. «Medium-resolution Isaac Newton Telescope library of empirical spectra - II. The stellar atmospheric parameters». Monthly Notices of the Royal Astronomical Society, 374, 2, 2007. pàg. 664-690.
* ↑ Catalogue of Stellar Diameters (CADARS) (Pasinetti-Fracassini+ 2001)
* ↑ Zamanov, R. K.; Bode, M. F.; Melo, C. H. F.; Stateva, I. K.; Bachev, R.; Gomboc, A.; Konstantinova-Antova, R.; Stoyanov, K. A. «Rotational velocities of the giants in symbiotic stars - III. Evidence of fast rotation in S-type symbiotics». Monthly Notices of the Royal Astronomical Society, 390, 1, 2008. pàg. 377-382.
* ↑ 8 Andromedae Arxivat 2009-08-27 a Wayback Machine. (The Bright Star Catalogue)